■ **Γιὰ δωδεκάτη συνεχῆ χρονιὰ**

**«Ἔκθεσις Δώρων Ἀγάπης»**

**Ἐγκαίνια-Ἔναρξις**

**Διάρκεια: 13.11.2022 – 6.1.2023 πολ. ἡµ.**

Τ

**ὴν Κυριακή,** 30ὴ Ὀκτωβρίου 2022 ἐκ. ἡµ., *† Μνήµη τῶν ῾Αγίων Ἀποστόλων ἐκ τῶν Ο ́, Οὐρβανοῦ, Στάχυος, Ἀπελλοῦ καὶ Ἀµπλίου*, πραγµατοποιήθηκαν τὰ

Ἐγκαίνια τῆς **«Ἐκθέσεως Δώρων Ἀγάπης»**, τὴν ὁποία διοργανώνει κατ᾿ ἔτος ὁ Σύλλογος τῆς Ἱερᾶς Μητροπόλεώς µας «῞Αγιος Φιλάρετος ὁ Ἐλεήµων», πρὸς ἐνίσχυσιν τοῦ πολυσχιδοῦς Φιλανθρωπικοῦ Ἔργου Αὐτῆς, ὑπὸ τὴν σκέπην τῶν Ἁγίων Προστατῶν τῆς Μητροπόλεώς µας: Παναγίας Ἐγγυητρίας καὶ Τριῶν Νέων Ἱεραρχῶν.

**Φ**ίλοι, συµπαραστάτες καὶ περαστικοὶ προσῆλθαν στὸ φιλόξενο κατάστηµα**,** στὴν ὁδὸ Στρατηγοῦ Λιόση 8, στὰ Ἄνω Λιόσια, καὶ παρευρέθησαν στὴν *Ἀκολουθία Μικροῦ Ἁγιασµοῦ Ἐπὶ Ἐνάρξει Ἐκθέσεως Δώρων Ἀγάπης* γιὰ τὰ Ἐγκαίνια τῆς συγκεκριµµένης Ἐκθέσεως, τὴν ὁποίαν ἐτέλεσε ὁ Σεβασµιώτατος Μητροπολίτης µας Ὠρωποῦ καὶ Φυλῆς κ. Κυπριανός, βοηθούµενος ἀπὸ τὸν

πολυσέβαστο Ἀρχιµανδρίτη π. Θεο-δόσιο, Καθηγούµενο τῆς Ἱερᾶς Μονῆς τῶν Ἁγίων Κυπριανοῦ καὶ Ἰουστίνης καὶ τὸν Ἱεροδιάκονο π. Γαβριὴλ Ἁγιοκυπριανίτη.

**Σ**υµπαρίσταντο ὁ Αἰσεσιµώτατος π. Σωτήριος Γιούλης, ὁ ἀξιότιµος Δήµαρχος Φυλῆς κ. Χρῖστος Παπποῦς µετὰ τῆς συζύγου του, οἱ Ἀξιότιµοι Ἀντιδήµαρχοι κ. Ἑλένη Λιάκου, κ. Γεώργιος Ἀβράµης καὶ κ. Γεώργιος Ἀντωνόπουλος, ὁ Ἀξιό-τιµος Δηµοτικὸς Σύµβουλος Σταῦρος Κατσίλας καὶ ὁ Ἀξιότιµος Πρόεδρος τῆς Δηµοτικῆς Ἑνότητος Φυλῆς κ. Διονύσιος Βλάχος.

**Ἀ**ντιπροσωπίες ἀπὸ Ἱερὲς Μονὲς τῆς Μητροπόλεώς µας ἦλθαν ἐπίσης νὰ συµπροσευχηθοῦν καὶ συµπαρασταθοῦν, ὡς καὶ Μέλη τῆς Τοπικῆς µας Ἐκκλησίας, στὴν ἐτήσιο αὐτὴ προσ-πάθεια τοῦ Φιλανθρωπικοῦ µας Συλλόγου.

**\* \* \***

**Μετὰ** τὴν Ἀκολουθία τοῦ Ἁγιασµοῦ, ὁ Σεβασµιώτατος Ποιµενάρχης µας εὐχαρίστησε τὸν Θεόν, ὁ Ὁποῖος εὐδόκησε νὰ εὐοδωθῆ καὶ πάλι ἡ ὀργάνωσις τῆς **Ἐκθέσεως τῶν Δώρων Ἀγάπης.**

**Ε**ὐχαρίστησε ἐπίσης τὸν ἀξιότιµο Δήµαρχο, τὸ ἐπιτελεῖο του καὶ τοὺς παρόντας Τοπικοὺς Ἄρχοντας γιὰ τὴν συµπαράστασί τους στὸ κοινωνικὸ ἔργο τῆς Ἐκκλησίας µας γενικὰ καὶ στὴν συγκεκριµένη προσπάθεια, ἡ ὁποία γίνεται ἀποκλειστικὰ γιὰ τὴν ἀνακούφισι τῶν ἐν ἀνάγκαις Ἀδελφῶν µας, στὴν τόσο κρίσιµη αὐτὴ περίοδο.

Στὸν ἀξιότιµο Δήµαρχο κ. Παπποῦ ὁ Σεβασµ. Ποιµένας µας προσέφερε, «εὐγνωµοσύνης ἕνεκα», µία Εἰκόνα τοῦ Κυρίου µας, ἔργο τοῦ *Ἐργαστηρίου Ἐκκλησιοποιηµένης Ἁγιογραφίας*, τὸ ὁποῖο λειτουργεῖ ὑπὸ τὴν αἰγίδα τοῦ Συλλόγου.

**Ἡ** δὲ ἀξιότιµος Πρόεδρος τοῦ «Ἁγίου Φιλαρέτου» κ. Ἀθηνᾶ Χωριατοπούλου-Τούντα ἀπηύθυνε εὐχαριστίες πρὸς τὸν Σεβασµιώτατο Ποιµένα µας, ὡς καὶ πρὸς ὅλους ἐκείνους, οἱ ὁποῖοι συνέβαλαν στὴν πραγµατοποίησι τῆς **Ἐκθέσεως**, δια-βεβαιοῦσα ὅτι ὅλα τὰ διατιθέµενα εἴδη προσεφέρθησαν δωρεὰν στὸν Σύλλογο γιὰ τὸν σκοπὸ αὐτό.

**Ἐ**ν συνεχείᾳ, οἱ ἐπισκέπτες εἶχαν τὴν δυνατότητα νὰ περιέλθουν τὸν χῶρο τῆς **Ἐκθέσεως**, καὶ νὰ ἐπιλέξουν

ἀπὸ µία ποικιλία ἐκκλησιαστικῶν καὶ

διακοσµητικῶν εἰδῶν, Εἰκόνων, οἰκιακῶν σκευῶν, ἐνδυµάτων κ.ἄ., τὰ ὁποῖα διατίθενται σὲ πολὺ χαµηλὲς τιµές. Οἱ δὲ φιλόξενες διακονήτριες τοῦ Συλλόγου παρέθεσαν κέρασµα στὴν εἴσοδο τοῦ καταστήµατος.

**\* \* \***

**Τὸ Δοιηκητικὸ** Συµβούλιο τοῦ Συλλόγου « Ἅγιος Φιλάρετος ὁ Ἐλεήµων», εὔχεται ἐγκάρδια σὲ ὅλους ἐκεῖνους, οἱ ὁποῖοι προσέφεραν ἢ προσφέρουν διάφορα εἴδη στὴν **Ἔκθεσι,** ἐκεῖνους ποὺ τὴν διακονοῦν καὶ ὅσους θὰ τὴν ἐπισκεφθοῦν, συµβάλλοντες ἕκαστος µὲ τὸν τρόπο του στὸ Φιλανθρωπικὸ ἔργο τῆς Ἱερᾶς Μητροπόλεώς µας, κάθε εὐλογία ἀπὸ τὸν πανάγαθο Θεό µας.

**Ἡ** **«Ἔκθεσις Δώρων Ἀγάπης»** θὰ εἶναι ἀνοικτή, πρῶτα ὁ Θεός, µέχρι τῆς 6ης Ἰανουαρίου 2023, µὲ τὸ συνηθισµένο ὡράριο τῶν καταστηµάτων.

***† Γ.*῾*Ι.Μ.***